Document ID: 32003D0663

32003D0663
L 239/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ 2003/663/ОВППС НА СЪВЕТА
от 10 декември 2003 година
за сключване на споразумение между Европейския съюз и България, Кипър, Чешката република, Естония, Унгария, Исландия, Латвия, Литва, Норвегия, Румъния, Словашката република, Словения, Швейцария, Турция и Украйна относно участието на тези държави в Полицейската мисия на Европейския съюз (EUPM) в Босна и Херцеговина
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 24 от него,
като взе предвид препоръката на председателството,
като има предвид, че:
(1)
Съвместно действие 2002/210/ОВППС относно Полицейската мисия на Европейския съюз (1), прието от Съвета на 11 март 2002 г.
(2)
По силата на член 8, параграф 3 от посоченото съвместно действие правилата за участие на трети държави в EUPM се уточняват със споразумение съгласно член 24 от Договора за Европейския съюз.
(3)
В изпълнение на решението на Съвета от 14 октомври 2002 г., с което бе разрешено на председателството да започне преговори, председателството договори споразумения с България, Кипър, Чешката република, Естония, Унгария, Исландия, Латвия, Литва, Норвегия, Румъния, Словашката република, Словения, Швейцария, Турция и Украйна за участието им в EUPM.
(4)
Тези споразумения следва да бъдат одобрени,
РЕШИ:
Член 1
С настоящото Европейският съюз одобри споразуменията между Европейския съюз и България, Кипър, Чешката република, Естония, Унгария, Исландия, Латвия, Литва, Норвегия, Румъния, Словашката република, Словения, Швейцария, Турция и Украйна относно участието на тези държави в Полицейската мисия на Европейския съюз (EUPM) в Босна и Херцеговина.
Текстовете на споразуменията се прилагат към настоящото решение.
Член 2
Председателят на Съвета посочва лицето/лицата, упълномощено да подпише споразуменията от името на Европейския съюз.
Член 3
Настоящото решение се публикува в Официален вестник на Европейския съюз.
Член 4
Настоящото решение влиза в сила от деня на неговото публикуване.
Съставено в Брюксел на 10 декември 2002 година.

Labels: 18
15
5